Shag Rocks ble muligens oppdaget av Joseph de la Llana med skipet «Aurora» i 1762 og navngitt etter skipet. Det er imidlertid mange som mener at det dreide seg om et synsbedrag, tilfeldigvis i nærheten av Shag Rocks. Klippene ble observert av den amerikanske selfangeren James Sheffield med skipet «Hersilia» i 1819 og gitt det nåværende navn. Den første ilandstigningen på klippene ble foretatt i 1956 da en argentinsk geolog ble senket ned fra et helikopter for å samle steinprøver.